

PRIAME VYZVANIE
Kód: 11I02-21-P41

MINISTERSTVO ZDRAVOTNÍCTVA SLOVENSKEJ REPUBLIKY
Vykonávateľ Plánu obnovy a odolnosti SR

Vyzýva
podľa § 12 ods. 1 písmeno c) a § 13 ods. 1 zákona č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov v znení neskorších predpisov (ďalej len „zákon o mechanizme“)

Úrad verejného zdravotníctva Slovenskej republiky

na uzatvorenie zmluvy o poskytnutí prostriedkov mechanizmu za účelom realizácie Investície 2 v Komponente 11 
Plánu obnovy a odolnosti SR:
Diagnostické laboratórium  BSL3

Názov komponentu: 	Komponent 11_Moderná a dostupná zdravotná starostlivosť
Názov investície: 	Investícia 2_Nová sieť nemocníc – výstavba, rekonštrukcia a vybavenie
Štátna pomoc:	Podpora nehospodárskej činnosti – mimo pravidiel v oblasti štátnej pomoci
	
Zdroj financovania: 	Prostriedky mechanizmu, t. j. finančné prostriedky určené na vykonávanie Plánu obnovy a odolnosti Slovenskej republiky v súlade so zákonom o mechanizme

Cieľ:	Modernizácia súčasnej infraštruktúry a vybudovanie novej, ktorá bude kompatibilná s požiadavkami moderných zdravotníckych systémov a prispeje k sieti nemocníc. Investícia bude v súlade s reformou 1 (Optimalizácia siete nemocníc) komponentu 11 Moderná a dostupná zdravotná starostlivosť.





.....................................................................................
minister zdravotníctva Slovenskej republiky

1. Formálne náležitosti


1.1 Identifikačné údaje a kontaktné údaje vykonávateľa:
Názov vykonávateľa: 		Ministerstvo zdravotníctva Slovenskej republiky
Adresa vykonávateľa: 		Limbová 2, P.O.BOX 52, 837 52 Bratislava 37
Kontaktné údaje vykonávateľa: 	sekcia implementácie Plánu obnovy a odolnosti a reforiem
					Email: planobnovy@health.gov.sk
					Web: http://www.health.gov.sk/?Plan-obnovy-a-odolnosti		
1.2 Dátum priameho vyzvania
Dátum zaslania priameho vyzvania prijímateľovi:   14. 2. 2025
1.3 Indikatívna výška prostriedkov mechanizmu určených na priame vyzvanie:    
Indikatívna výška finančných prostriedkov vyčlenených na priame vyzvanie s kódom 11I02-21-P41 predstavuje 
3 902 439,02  EUR bez DPH.
Rozpočet na DPH, v prípadoch, kde bude DPH v zmysle tohto vyzvania oprávnená predstavuje 897 560,98 EUR.
Forma poskytovaných prostriedkov: nenávratný spôsob podľa § 14 zákona o mechanizme.
1.4 Spôsob komunikácie s vykonávateľom
Za vykonávateľa komunikáciu za účelom uzatvorenia zmluvy o poskytnutí prostriedkov mechanizmu (ďalej len „zmluva“) podľa § 14 ods. 1 zákona o mechanizme zabezpečuje:  
SEKCIA IMPLEMENTÁCIE PLÁNU OBNOVY A ODOLNOSTI A REFORIEM (ďalej len „SIPOOR“)  
Ministerstvo zdravotníctva Slovenskej republiky   
Limbová 2, 837 52 Bratislava 37
e-mail: planobnovy@health.gov.sk 
Na základe priameho vyzvania podľa § 13 ods. 1 zákona o mechanizme sa prostriedky mechanizmu poskytujú priamo určenému prijímateľovi v súlade s § 12 ods. 1 písm. c) zákona o mechanizme, ktoré mu je doručené na adresu:    
Úrad verejného zdravotníctva Slovenskej republiky (ďalej aj „ÚVZ SR“)
Trnavská cesta 52, 826 45 Bratislava
Email: uvzsr@uvzsr.sk
1.5 Iné formálne náležitosti
Vykonávateľ pripraví návrh zmluvy a odošle ju budúcemu prijímateľovi na podpísanie. Návrh zmluvy, ktorý je prílohou tohto priameho vyzvania, bude upravovaný v nadväznosti na súčinnosť poskytnutú budúcim prijímateľom a podľa záverov rokovaní o vecnom obsahu – účel poskytnutia prostriedkov mechanizmu. Budúci prijímateľ doručí v písomnej forme skompletizovanú a podpísanú zmluvu, ktorá je prílohou tohto vyzvania v uvedenej lehote poštou/kuriérom alebo osobne do podateľne MZ SR v pracovných dňoch v úradných hodinách:
Pondelok - Štvrtok:  8.00 - 15.00 hod.
Piatok:                     8.00 - 14.00 hod.
Budúci prijímateľ doručí podpísanú zmluvu v 4 vyhotoveniach aj s príslušnými prílohami v lehote 10 pracovných dní od doručenia návrhu zmluvy. 
2. Podmienky poskytnutia prostriedkov mechanizmu, ktorých splnenie budúci prijímateľ preukáže vykonávateľovi pred uzavretím zmluvy o poskytnutí prostriedkov mechanizmu
2.1 Podmienky oprávnenosti priamo určeného prijímateľa
	P. č.
	Podmienka PPM 
	Popis podmienky 

	1
	Oprávnenosť priamo určeného prijímateľa
	Predložiť podpísanú zmluvu je oprávnený iba Úrad verejného zdravotníctva Slovenskej republiky ako budúci prijímateľ individuálne určený uznesením vlády SR č. 604/2024 zo dňa 09.10.2024 podľa §12 ods. 1 písm. c) a § 13 ods.1 zákona o mechanizme.
Forma preukázania: predloženie podpísanej zmluvy s identifikáciou prijímateľa
Spôsob overenia: prostredníctvom údajov v predloženej zmluve

	2
	Podmienka poskytnutia prostriedkov mechanizmu v zmysle § 13 ods. 4 zákona o mechanizme
	Podmienka, že prostriedky mechanizmu vykonávateľ nemôže poskytnúť osobe, ktorá bola právoplatne odsúdená za trestný čin subvenčného podvodu, trestný čin poškodzovania finančných záujmov Európskej únie, trestný čin machinácií pri verejnom obstarávaní a verejnej dražbe, trestný čin prijímania úplatku, trestný čin podplácania, trestný čin nepriamej korupcie alebo trestný čin prijatia a poskytnutia nenáležitej výhody. 
Prostriedky mechanizmu nemožno poskytnúť ani právnickej osobe, ktorej štatutárny orgán, člen štatutárneho orgánu alebo iná osoba konajúca v jej mene boli právoplatne odsúdení za trestný čin subvenčného podvodu, trestný čin poškodzovania finančných záujmov Európskej únie, trestný čin machinácií pri verejnom obstarávaní a verejnej dražbe, trestný čin prijímania úplatku, trestný čin podplácania, trestný čin nepriamej korupcie alebo trestný čin prijatia a poskytnutia nenáležitej výhody; ak sa na realizácii investície alebo realizácii reformy spolupodieľa partner, uvedené sa vzťahuje aj na partnera, štatutárny orgán partnera, člena štatutárneho orgánu partnera a inú osobu konajúcu v mene partnera.
Forma preukázania: Budúci prijímateľ, partner, ich štatutárny orgán, člen štatutárneho orgánu alebo iné osoby konajúce v ich mene poskytnú vykonávateľovi, údaje potrebné na vyžiadanie výpisu z registra trestov.  
Spôsob overenia: Vykonávateľ overí splnenie danej podmienky vyžiadaním výpisu z registra trestov z Generálnej prokuratúry Slovenskej republiky na základe údajov poskytnutých od žiadateľa, budúceho prijímateľa, partnera, ich štatutárneho orgánu, ich členov štatutárneho orgánu alebo iných osôb konajúcich v ich mene. 

	3
	Podmienka poskytnutia prostriedkov mechanizmu v zmysle § 13 ods. 3 zákona o mechanizme
	Podmienka, že prostriedky mechanizmu nemožno poskytnúť budúcemu prijímateľovi, ktorý prijíma dotáciu, príspevok, grant alebo inú formu pomoci na financovanie tých istých výdavkov a ktorá by predstavovala dvojité financovanie. 
Dvojitým financovaním sa rozumie aj situácia, ak sa k výsledku daného opatrenia alebo jeho časti (projekt) dospeje nielen použitím prostriedkov mechanizmu, ale aj využitím iných zdrojov z rozpočtu EÚ, pričom takéto použitie nebolo vopred indikované EK v rámci Plánu obnovy a zohľadnené v nákladovom ohodnotení príslušnej investície alebo reformy. Zároveň sa za dvojité financovanie môže považovať aj situácia, ak výsledok danej operácie (bez ohľadu na spôsob preukazovania zrealizovania opatrenia) je vykazovaný EK v rámci rôznych nástrojov podpory.
Forma preukázania: Budúci prijímateľ sa čestným vyhlásením zaviaže, že na tento účel použitia neboli ÚVZ SR poskytnuté prostriedky z iných zdrojov EÚ alebo iných verejných prostriedkov. Za týmto účelom predloží zároveň s podpísanou zmluvou čestné vyhlásenie.   
Spôsob overenia: Vykonávateľ overí splnenie podmienky prostredníctvom:
- údajov a informácií uvedených v danom čestnom vyhlásení,
- informácií z https://rpo.statistics.sk, https://oversi.gov.sk, resp. prostredníctvom iných verejne dostupných registrov (napr. register neziskových organizácií poskytujúcich verejne prospešné služby pod MV SR: http://www.minv.sk/?registrove-urady-pre-neziskove-organizacieposkytujuce-vseobecne-prospesne-sluzby).

	4.
	Podmienka, že určený prijímateľ nie je evidovaný v Systéme včasného odhaľovania rizika a vylúčenia (EDES) ako vylúčená osoba alebo subjekt
	Určený prijímateľ nie je evidovaný v Systéme včasného odhaľovania rizika a vylúčenia (EDES) ako vylúčená osoba alebo vylúčený subjekt (v zmysle článku 135 Nariadenia Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012.
Forma preukázania: Budúci prijímateľ sa čestným vyhlásením zaviaže, že nie je evidovaný v Systéme včasného odhaľovania rizika a vylúčenia (EDES) ako vylúčená osoba alebo subjekt (v zmysle článku 135 a nasledujúcich nariadenia č. 2018/1046). Za týmto účelom predloží zároveň s podpísanou zmluvou čestné vyhlásenie.   
Spôsob overenia: Vykonávateľ overí splnenie podmienky prostredníctvom:
· systému včasného odhaľovania rizika a vylúčených subjektov: https://ec.europa.eu/budget/edes/index_en.cfm, 
https://www.olaf.vlada.gov.sk/system-vcasneho-odhalovania-rizika-a-vylucenia-edes/


2.2 Účel a cieľ použitia prostriedkov mechanizmu
Účelom projektu „Diagnostické laboratórium BSL3" je zriadenie diagnostického laboratória ÚVZ SR, ktoré bude spĺňať kritéria pre prácu s patogénmi BSL3. 
Cieľom projektu je zriadenie laboratória BSL3 vyplývajúce z potreby zabezpečenia kvalitnej a centralizovanej zdravotnej starostlivosti na Slovensku, ktorú prináša reforma Optimalizácie siete nemocníc, formou rekonštrukcie priestorov a zabezpečenia vybavenia pre laboratórium BSL3, keďže ÚVZ SR disponuje personálnymi kapacitami na zabezpečenie chodu laboratória.
Zriadením a dobudovaním plne funkčného laboratória BSL3 na Slovensku sa umožní rozšírenie spektra laboratórnej diagnostiky a zvýšenie všeobecnej pripravenosti na ohrozenia vysoko nebezpečnou nákazou. Súčasné laboratórium so stupňom biologickej bezpečnosti 3 Úradu verejného zdravotníctva Slovenskej republiky nezodpovedá svojou povahou stavebným a technických požiadavkám na diagnostiku vysoko rizikových biologických agensov a toxínov.
Finančné prostriedky na vybudovanie diagnostického laboratória BSL3 v projekte „Diagnostické laboratórium BSL3" budú použité nasledovne:
1. Zásadná prestavba a kompletná technologická úprava vybraných jestvujúcich priestorov ÚVZ SR na Trnavskej ul. na špeciálny technologický a aplikačný pavilón BSL3+ účelovo prispôsobený a zabezpečený  pre prácu s patogénmi v režime BSL3+.
2. Špecifická BSL3+ technologická infraštruktúra funkčne aj procesne previazaná na jednotlivé analytické moduly zabezpečené pre prácu v režime BSL3+.
3. Technológia na dekontamináciu a likvidáciu odpadov s biologickým rizikom v režime BSL3+.
4. Projekčná činnosť, inžiniering a samotná komplexná a integrovaná realizácia na základe záväzných a striktných medzinárodných štandardov a noriem vrátane prípravy pre certifikáciu prevádzky v režime BSL3+.
5. Integrácia v rámci siete pracovísk spolupracujúcich s WHO, ECDC a EFSA v režime BSL3+.
2.3 Časová oprávnenosť aktivít
Oprávnené výdavky vychádzajú z nariadenia európskeho parlamentu a rady (EÚ) 2021/241 z 12. februára 2021, ktorým sa zriaďuje Mechanizmus na podporu obnovy a odolnosti a sú určené na obdobie od 1. februára 2020 do 30. júna 2026. Vykonávateľ je oprávnený v odôvodnených prípadoch predĺžiť obdobie oprávnenosti výdavkov.
2.4 Iné podmienky poskytnutia prostriedkov mechanizmu
Prostriedky mechanizmu budú prijímateľovi poskytnuté na výkon nehospodárskej činnosti, tzn. jedná sa oblasť výkonu verejných právomocí, a preto ide o podporu nehospodárskej činnosti – mimo pravidiel v oblasti štátnej pomoci. Zriadenie diagnostického laboratória BSL3 ÚVZ SR v rámci projektu „Diagnostické laboratórium BSL3" pre poskytovateľov zdravotnej starostlivosti podporí výlučne nehospodárske činnosti prijímateľa v podobe vykonávania laboratórnej diagnostiky v prípade hospitalizácie pacienta s podozrením na ochorenie vyvolané patogénom kategórie 3 biologického ohrozenia v súlade s §11 písmeno a), h), r) zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov. 
Prostriedky mechanizmu budú prijímateľovi poskytnuté na základe podmienok stanovených v tomto priamom vyzvaní a v zmluve, kde sú stanovené podmienky platieb a podmienky plnenia míľnikov a cieľov. Podmienky nad rámec tých, ktoré sú uvedené v priamom vyzvaní, budú zadefinované v zmluve.

Prílohy
1. Návrh zmluvy o poskytnutí prostriedkov mechanizmu 
2. Všeobecné zmluvné podmienky
3. Opis projektu (vrátane rozpočtu)
4. Metodická príručka k výstavbe a obnove budov - SIPOO
[bookmark: _GoBack]




Strana | 5 

image1.png
PLAN [OBNOVY_




image2.gif
MINISTERSTVO
ZDRAVOTNICTVA

SLOVENSKE) REPUBLIKY




image3.png
. Financované
J@ll Eurdpskou uniou
NextGenerationEU




image4.png
PLAN [OBNOVY_




image5.gif
MINISTERSTVO
ZDRAVOTNICTVA

SLOVENSKE) REPUBLIKY




image6.png
. Financované
J@ll Eurdpskou uniou
NextGenerationEU




